Σίμον Τρπτσέσκι

Ο **Σίμον Τρπτσέσκι** (· Σκόπια, 18 Σεπτεμβρίου 1979) είναι Σλαβομακεδόνας πιανίστας.

## Βιογραφία
Ο Τρπτσέσκι είναι το μικρότερο από τα τρία παιδιάτων της οικογένειάς του. Ο πατέρας του ήταν δικαστής και η μητέρα του φαρμακοποιός.  Το 2002, έλαβε το πτυχίο του στη μουσική από το Πανεπιστήμιο Αγίων Κυρίλλου και Μεθοδίου στα Σκόπια της Πρώην Γιουγκοσλαβική Δημοκρατία της Μακεδονίας (της σημερινής Βόρειας Μακεδονίας), όπου σπούδασε με τον καθηγητή Μπόρις Ρομανόφ. Μέχρι τότε είχε ήδη κάνει το ντεμπούτο του σε ρεσιτάλ στο Wigmore Hall του Λονδίνου το 2001 και είχε κερδίσει βραβεία σε διεθνείς διαγωνισμούς στο Ηνωμένο Βασίλειο, την Τσεχία και την Ιταλία. 

Ο Τρπτσέσκι επιλέχθηκε να ενταχθεί στο διετές πρόγραμμα New Generation Artists του BBC Radio 3 το 2001, το οποίο έκανε περαιτέρω γνωστό το όνομά του σε ένα ευρύτερο κοινό. Από το 2005, ο Τρπτσέσκι έχει κάνει μια γρήγορη σειρά από εμφανίσεις με ορχήστρες σε παγκόσμιο επίπεδο, ανάμεσα στις οποίες είναι η Φιλαρμονική Ορχήστρα της Νέας Υόρκης, η Συμφωνική Ορχήστρα του Σαν Φρανσίσκο, η Φιλαρμονική Ορχήστρα του Λος Άντζελες, η Συμφωνική Ορχήστρα της Σιγκαπούρης, η Φιλαρμονική Ορχήστρα του Χονγκ Κονγκ και η Συμφωνική Ορχήστρα του Τορόντο. Επίσης, έχει δώσεις ρεσιτάλ σε περιοδείες στις Ηνωμένες Πολιτείες Αμερικής, την Ευρώπη και την Ασία. Τον Δεκέμβριο του 2005, εμφανίστηκε για πρώτη φορά στη Διεθνή Σειρά Πιάνου στο Λονδίνο και έχει εμφανιστεί με αγγλικές ορχήστρες, όπως η Βασιλική Φιλαρμονική Ορχήστρα του Λίβερπουλ, με την οποία έχει ηχογραφήσει όλα τα Κοντσέρτα για πιάνο του Σεργκέι Ραχμάνινοφ, η Φιλαρμονική Ορχήστρα του Λονδίνου και οι Συμφωνική Ορχήστρα του Λονδίνου, η Ορχήστρα Hallé, η Συμφωνική Ορχήστρα του Μπόρνμουθ και η Συμφωνική Ορχήστρα της Πόλης του Μπέρμιγχαμ. Στη Σκανδιναβία, έχει εμφανιστεί με τις φιλαρμονικές ορχήστρες της Στοκχόλμης, του Μπέργκεν, του Γκέτεμποργκ και του Ελσίνκι και τη Σουηδική Ορχήστρα Δωματίου.

Στις 2 Φεβρουαρίου 2026, ο Τρπτσέσκι, μαζί με τον κορυφαίο βιολονίστα της Κρατικής Ορχήστρας Θεσσαλονίκης, Σίμο Παπάνα, έδωσαν ρεσιτάλ στο Μέγαρο Μουσικής Αθηνών με έργα Βόλφγκανγκ Αμαντέους Μότσαρτ, Γιοχάνες Μπραμς, Φριτς Κράισλερ και Έντβαρντ Γκριγκ.

Η πρώτη ηχογράφηση ρεσιτάλ του Τρπτσέσκι ήταν ένας δίσκος της EMI Classics Debut Series ο οποίος περιελάμβανε μουσική των Πιοτρ Ιλίτς Τσαϊκόφσκι, Αλεξάντρ Σκριάμπιν, Ίγκορ Στραβίνσκι και Σεργκέι Προκόφιεφ. Ο δίσκος αυτός έλαβε τόσο τα βραβείο Editor's Choice όσο και βραβείο Debut Album από το περιοδικό *Gramophone*. Ο Τρπτσέσκι μεταπήδησε στην κύρια δισκογραφική εταιρεία της EMI με τον δεύτερο δίσκο του. Αυτός και οι δύο επόμενοι δίσκοι του περιλαμβάνουν ρεσιτάλ μεμονωμένων συνθετών του Σεργκέι Ραχμάνινοφ, του Φρεντερίκ Σοπέν και του Κλοντ Ντεμπισί αντίστοιχα.

Η ερμηνεία του Τρπτσέσκι έχει επαινεθεί για το συναίσθημα και τη ζεστασιά της, καθώς και για τον τεχνικό της έλεγχο. Πρόσφατα, στο Βανκούβερ του Καναδά, στις 23 Ιανουαρίου 2016, έπαιξε το Κοντσέρτο για πιάνο αρ. 2 σε Λα μείζονα του Φραντς Λιστ με τη Συμφωνική Ορχήστρα του Βανκούβερ υπό τον προσκεκλημένο μαέστρο Ότο Τάουσκ.

## Προσωπική ζωή
Η κόρη του Τρπτσέσκι, Λάρα (γεν. 2010), εκπροσώπησε τη Βόρεια Μακεδονία στον Παιδικός Διαγωνισμός Τραγουδιού Eurovision 2022 στο Γερεβάν, την πρωτεύουσα της Αρμενίας, με το τραγούδι «Životot e pred mene» μαζί με την Ιρίνα Νταβιντόφσκα και τον Γιοβιάν Ντζακιμόφσκι, όπου τερμάτισαν 14οι από 16 χώρες, με 54 βαθμούς.

## Παραπομπές

## Εξωτερικοί σύνδεσμοι

* 

Κατηγορία:Σλαβομακεδόνες καλλιτέχνες
Κατηγορία:Βορειομακεδόνες μουσικοί